

**Εσωτερικός**

**Κανονισμός Λειτουργίας**

**Ι. ΓΥΜΝΑΣΙΟ - ΘΕΜΕΛΙΟ SCHOOL**

**ΙΔΙΩΤ. ΛΥΚΕΙΟ ΘΕΜΕΛΙΟ**

|  |  |  |
| --- | --- | --- |
| **ΤΑΥΤΟΤΗΤΑ ΤΟΥ ΣΧΟΛΕΙΟΥ** | | |
| ***ΙΔΙΩΤΙΚΟ ΓΥΜΝΑΣΙΟ*** | | **ΘΕΜΕΛΙΟ SCHOOL** |
|  | ***Κωδικός Σχολείου (ΥΠAIΘ)*** | **0666001** |

|  |  |  |  |
| --- | --- | --- | --- |
| ΣΤΟΙΧΕΙΑ | | | |
| Έδρα του Σχολείου (διεύθυνση) | | **Πανεπιστημίου 369Α ΠΑΤΡΑ 26443** | |
| Τηλέφωνο | 2610453189 | ΚΙΝΗΤΟ |  |
| e-mail | [gymnasio@themelioedu.gr](mailto:gymnasio@themelioedu.gr) - [mail@gymthemelioschool.ach.sch.gr](mailto:mail@gymthemelioschool.ach.sch.gr) | Ιστοσελίδα | http:// themelioedu,gr |
| Διευθυντής Σχολικής Μονάδας | | ***ΓΡΙΒΑ ΑΝΑΣΤΑΣΙΑ ΠΕ 80*** | |

**Περιεχόμενα**

[Εισαγωγή](#_bookmark0) 4

[Σύνταξη, έγκριση και τήρηση του Κανονισμού.](#_bookmark1) 4

[Βασικές αρχές και στόχοι του Εσωτερικού Κανονισμού Λειτουργίας](#_bookmark2) 4

1. [ΠΡΟΣΕΛΕΥΣΗ – ΠΑΡΑΜΟΝΗ ΣΤΟ ΣΧΟΛΕΙΟ ΚΑΙ ΑΠΟΧΩΡΗΣΗ ΑΠΟ ΑΥΤΟ](#_bookmark3) 5

[Ι. Διδακτικό ωράριο](#_bookmark4) 5

[II. Προσέλευση στο σχολείο](#_bookmark5) 5

[ΙΙΙ. Παραμονή στο σχολείο](#_bookmark6) 5

[ΙV. Αποχώρηση από το σχολείο](#_bookmark7) 6

1. [Ωρολόγιο Πρόγραμμα του Σχολείου](#_bookmark8) 6
2. [Διαδικασίες ενημέρωσης μαθητών, γονέων και κηδεμόνων](#_bookmark10) 6
3. ΣΥΜΠΕΡΙΦΟΡΑ ΜΑΘΗΤΩΝ/ΤΡΙΩΝ-ΠΑΙΔΑΓΩΓΙΚΟΣ ΕΛΕΓΧΟΣ ………………… 7
4. [Φοίτηση](#_bookmark12) 7
5. [Σχολικοί χώροι](#_bookmark13) 9
6. [Διάλειμμα](#_bookmark14) 9
7. [Εμφάνιση](#_bookmark15) 9
8. [Συμπεριφορά - Δικαιώματα – Υποχρεώσεις](#_bookmark16) 9
9. [Άλλα θέματα- Χρήση κινητών τηλεφώνων και άλλων ηλεκτρονικών συσκευών](#_bookmark17) 13
10. [Παιδαγωγικός έλεγχος](#_bookmark18) 14
11. [ΠΡΟΛΗΨΗ ΦΑΙΝΟΜΕΝΩΝ ΒΙΑΣ ΚΑΙ ΣΧΟΛΙΚΟΥ ΕΚΦΟΒΙΣΜΟΥ 14](#_bookmark21)

Πλαίσιο αντιμετώπισης ανεπιθύμητης συμπεριφοράς…………………………………………14

1. [ΣΧΟΛΙΚΕΣ ΕΚΔΗΛΩΣΕΙΣ -ΔΡΑΣΤΗΡΙΟΤΗΤΕΣ](#_bookmark24) 16
2. [ΣΥΝΕΡΓΑΣΙΑ ΣΧΟΛΕΙΟΥ -ΟΙΚΟΓΕΝΕΙΑΣ](#_bookmark25) 17

[Ι. Σημασία της επικοινωνίας και της συνεργασίας Σχολείου-οικογένειας](#_bookmark22) 17

[II. Σύλλογος Γονέων και Κηδεμόνων](#_bookmark23) 17

III. Σχολικό Συμβούλιο**…………………………………………………………………………….**17

IV. Σημασία σύμπραξης όλων**……………………………………………………………………..**17

1. ΠΟΙΟΤΗΤΑ ΤΟΥ ΣΧΟΛΙΚΟΥ ΧΩΡΟΥ………………………………………………… 18
2. ΑΝΑΤΡΟΦΟΔΟΤΗΣΗ – ΠΡΟΤΑΣΕΙΣ ΒΕΛΤΙΩΣΗΣ…………………………………….19

Εσωτερικός Κανονισμός Λειτουργίας

Εισαγωγή

Ο Εσωτερικός Κανονισμός Λειτουργίας του Σχολείου (ΕΚΛ) [***άρθρο 4 του Ν.4713/2020***] βασίζεται σε όσα προβλέπονται από την πολιτεία για την εκπαίδευση και τη λειτουργία των δημόσιων και ιδιωτικών Σχολείων και βασίζεται στις αποδεκτές παιδαγωγικές αρχές, λαμβάνοντας υπόψη τις ιδιαίτερες συνθήκες λειτουργίας του Σχολείου και τα χαρακτηριστικά της τοπικής σχολικής και ευρύτερης κοινότητας.

***Η συμμετοχή οποιουδήποτε ατόμου στη σχολική ζωή σημαίνει αυτόματα την ανεπιφύλακτη αποδοχή και σχολαστική τήρηση του σχολικού κανονισμού, στο σύνολό του***. Η αρμονική συνύπαρξη εκτός από την αμοιβαία ευγένεια  και  σεβασμό προϋποθέτει και την τήρηση του κανονισμού λειτουργίας του σχολείου ώστε να πραγματοποιείται ανενόχλητα, μεθοδικά και αποτελεσματικά το έργο του και να επιτυγχάνεται η απρόσκοπτη λειτουργία του σε καθημερινή βάση. Στο πλαίσιο αυτό η σχολική πειθαρχία αποκτά δημοκρατικό περιεχόμενο και μετατρέπεται σε βασικό ποιοτικό στοιχείο ενός σύγχρονου σχολείου.

Η εύρυθμη λειτουργία του σχολείου μας καθορίζεται από τον ΕΚΛ για το περιεχόμενο του οποίου πρέπει να λαμβάνουν γνώση οι εκπαιδευτικοί, οι γονείς – κηδεμόνες και οι μαθητές/ριες.

Οι ακόλουθοι κανόνες απορρέουν είτε από τη σχολική νομοθεσία, είτε είναι αποφάσεις της διεύθυνσης και του συλλόγου διδασκόντων και έχουν ως σκοπό να περιγράψουν όχι μόνο τις υποχρεώσεις, αλλά και να προφυλάξουν τα δικαιώματα των μαθητών/ριών τόσο στις μεταξύ τους σχέσεις όσο και στις σχέσεις τους με τους φορείς του σχολείου.

Προσπάθεια όλων είναι να δημιουργήσουμε ένα  υγιές  μαθησιακό  περιβάλλον, μέσα στο οποίο ο κάθε μαθητής/ρια θα μπορεί αβίαστα να διαμορφώνει την προσωπικότητά του.

Ο ΕΚΛ θα πρέπει να είναι σεβαστός από όλους/ες, δηλαδή εκπαιδευτικούς, γονείς – κηδεμόνες και μαθητές/τριες, κατά γράμμα χωρίς εξαιρέσεις και το σχολείο μας να γίνει πρότυπο λειτουργίας.

Σύνταξη, έγκριση και τήρηση του Κανονισμού

Ο Εσωτερικός Κανονισμός Λειτουργίας συντάχθηκε ύστερα από εισήγηση τη Διευθύντρια του Σχολείου, και στη συνέχεια εγκρίθηκε από τον Σύλλογο Διδασκόντων/ουσών. Επιπλέον, έχει λάβει γνώση του ο /η Σύμβουλος Εκπαίδευσης που έχει την παιδαγωγική ευθύνη του Σχολείου μας, και έχει κοινοποιηθεί στην Διευθύντρια Εκπαίδευσης (***άρθρο 4 του Ν.4713/2020***). Επίσης με την εκλογή των μαθητικών συμβουλίων του σχολείου πρόκειται να επικαιροποιηθεί , λαμβάνοντας υπόψιν τις όποιες παρατηρήσεις του 15μελούς συμβουλίου.

Ο Εσωτερικός Κανονισμός Λειτουργίας με την έναρξη του σχολικού έτους κοινοποιείται στους γονείς/κηδεμόνες και αναρτάται στον ιστότοπο του Σχολείου. Μια συνοπτική μορφή του διανέμεται και συζητείται διεξοδικά με όλους τους/τις μαθητές/ριες του σχολείου.

Η ακριβής τήρησή του αποτελεί ευθύνη και υποχρέωση της διεύθυνσης του Σχολείου, των εκπαιδευτικών, των μαθητών και των γονέων/ κηδεμόνων.

Βασικές αρχές και στόχοι του Εσωτερικού Κανονισμού Λειτουργίας

Το Σχολείο αποτελεί μια δημοκρατικά οργανωμένη κοινότητα που διασφαλίζει τη συνεργασία των μελών του χωρίς εντάσεις και συγκρούσεις αλλά με αμοιβαίο σεβασμό και αποδοχή της προσωπικότητας κάθε μέλους της σχολικής κοινότητας.

Ο Κανονισμός, περιλαμβάνει όρους και κανόνες, κατανομή αρμοδιοτήτων και ευθυνών, δικαιωμάτων και υποχρεώσεων, για όλα τα μέλη της σχολικής κοινότητας, οι οποίοι αφενός εμπεδώνουν τη δημοκρατική λειτουργία του σχολείου και αφετέρου διαμορφώνουν ένα παιδαγωγικό και διδακτικό κλίμα που διευκολύνει την απρόσκοπτη, μεθοδική και αποτελεσματική λειτουργία του.

Μέσω των συμφωνημένων όρων και κανόνων του Κανονισμού του Σχολείου επιδιώκεται:

* Η εξασφάλιση της σωματικής και συναισθηματικής ασφάλειας όλων των μελών της σχολικής κοινότητας.
* Η διαμόρφωση προσωπικοτήτων που λειτουργούν υπεύθυνα, σέβονται τις ελευθερίες των άλλων και συνεργάζονται αρμονικά μεταξύ τους.
* Η θεμελίωση ενός πλαισίου που υποστηρίζει το εκπαιδευτικό έργο και την απρόσκοπτη συμμετοχή όλων στην εκπαιδευτική διαδικασία.
* Η διαμόρφωση κλίματος που στηρίζει την ολόπλευρη ανάπτυξη της προσωπικότητας του/της κάθε μαθητή/ριας, αλλά και όλων των μελών της σχολικής κοινότητας.
* Η δημιουργία εύρυθμων, ευχάριστων και αποδοτικών συνθηκών διδασκαλίας, μάθησης και εργασίας.
  1. ΠΡΟΣΕΛΕΥΣΗ – ΠΑΡΑΜΟΝΗ ΣΤΟ ΣΧΟΛΕΙΟ ΚΑΙ ΑΠΟΧΩΡΗΣΗ ΑΠΟ ΑΥΤΟ

Ι. Διδακτικό ωράριο

Η έναρξη, η λήξη, η διάρκεια μαθημάτων του υποχρεωτικού προγράμματος και τα διαλείμματα καθορίζονται από την σχετική εγκύκλιο του ΥΠΑΙΘΑ με αριθμό 240/10/Γ2/3691/31.08.1987 και ανακοινώνεται στην ιστοσελίδα του Σχολείου. Συγκεκριμένα η έναρξη των μαθημάτων γίνεται στις 08:15 το πρωί και η λήξη τους στις 14:10 για την Α’ τάξη του Γυμνασίου εκτός από τις ημέρες Δευτέρα, Τετάρτη και Πέμπτη που θα ολοκληρώνονται στις 15:10. Αντίστοιχα η Β’ Γυμνασίου θα ολοκληρώνει τα μαθήματά της στις 14:10 καθημερινά εκτός από τις ημέρες Δευτέρα, Τετάρτη και Παρασκευή όπου θα ολοκληρώνονται στις 15:10. Ακολούθως η Γ΄ Γυμνασίου θα ολοκληρώνει τα μαθήματά της στις 14:10, εκτός από τις ημέρες Τρίτη, Πέμπτη και Παρασκευή που θα τα ολοκληρώνει στις 15:10. Το διδακτικό έτος ορίζεται από την 1η Σεπτεμβρίου κάθε έτους και λήγει την 30η Ιουνίου του επόμενου έτους.

II. Προσέλευση στο σχολείο

Οι μαθητές προσέρχονται στο σχολείο πριν από την έναρξη των μαθημάτων.

Μετά την πρωινή συγκέντρωση η εξώπορτα του σχολείου κλείνει. Όσοι προσέρχονται με καθυστέρηση, για να μην δημιουργείται αναστάτωση στη διδακτική/μαθησιακή διαδικασία, παρουσιάζονται πρώτα στο γραφείο της Διεύθυνσης. Κατόπιν, παραμένουν σε κατάλληλο χώρο του Σχολείου υπό την εποπτεία εκπαιδευτικού και εισέρχονται στην τάξη τους μετά την ολοκλήρωση της τρέχουσας διδακτικής ώρας.

ΙΙΙ. Παραμονή στο σχολείο

Οι μαθητές πρέπει να εισέρχονται στην τάξη αμέσως μόλις χτυπήσει το κουδούνι.

Εφόσον εισέλθει ο διδάσκων στην αίθουσα διδασκαλίας δεν επιτρέπεται η είσοδος σε κανέναν μαθητή.

Οι θέσεις των μαθητών μέσα στην αίθουσα διδασκαλίας καθορίζονται σε συνεργασία με τον υπεύθυνο καθηγητή του τμήματος. Αλλαγή θέσης επιτρέπεται μετά από συνεννόηση με τον διδάσκοντα καθηγητή.

Κατά τη διάρκεια των μαθημάτων κανένας μαθητής, από τους προσελθόντες στο σχολείο, δεν επιτρέπεται να απουσιάζει αδικαιολόγητα από την αίθουσα διδασκαλίας.

Δεν επιτρέπεται η κατανάλωση φαγητού, καφέ και αναψυκτικού στην αίθουσα διδασκαλίας.

ΙV. Αποχώρηση από το σχολείο

Οι μαθητές/ριες σε καμία περίπτωση δεν φεύγουν από το Σχολείο πριν τη λήξη των μαθημάτων χωρίς άδεια. Αν παρουσιαστεί ανάγκη έκτακτης αποχώρησης κατά τη διάρκεια του σχολικού ωραρίου (π.χ. ασθένεια), ενημερώνεται ο γονέας/κηδεμόνας για να προσέλθει στο Σχολείο και να παραλάβει το παιδί του, συμπληρώνοντας το σχετικό έντυπο.

Τέλος, εάν κάποιος γονέας/κηδεμόνας χρειαστεί, για ειδικό λόγο να πάρει το παιδί του πριν τη λήξη των μαθημάτων, χρειάζεται να ενημερώσει τη Διεύθυνση του Σχολείου και γραπτώς με την αποστολή mail.

Το σχολείο μπορεί να αναλάβει τη μεταφορά του μαθητή από και προς το σχολείο, καθημερινά για όλες τις ημέρες που λειτουργεί το σχολείο σύμφωνα με το σχολικό πρόγραμμα και ο μαθητής οφείλει να βρίσκεται τουλάχιστον 5 λεπτά νωρίτερα από την καθορισμένη ώρα που διέρχεται το μεταφορικόν μέσον. Το σχολικό αποτελεί προέκταση του σχολικού περιβάλλοντος.

1. Ωρολόγιο Πρόγραμμα του Σχολείου

Το Σχολείο μας εφαρμόζει το Ωρολόγιο Πρόγραμμα, όπως αυτό ορίζεται από τις εκάστοτε υπουργικές αποφάσεις . Οι γονείς/κηδεμόνες ενημερώνονται έγκαιρα για προγραμματισμένες ή έκτακτες (γνωστές όμως εκ των προτέρων) αλλαγές που προκύπτουν στο Ωρολόγιο Πρόγραμμα, κατά τη διάρκεια του σχολικού έτους, όπως επίσης και αλλαγές που σχετίζονται με αλλαγή διδασκόντων/ουσών ως προς τα γνωστικά αντικείμενα.

1. Διαδικασίες ενημέρωσης μαθητών, γονέων και κηδεμόνων

Πολύ σημαντική παράμετρος της συνολικής λειτουργίας του σχολείου και του κλίματος που δημιουργείται είναι η επικοινωνία και η εποικοδομητική συνεργασία με τους γονείς–κηδεμόνες των μαθητών/ριών. Η εμπιστοσύνη του παιδιού στο σχολείο ενισχύεται από τη θετική στάση των γονέων–κηδεμόνων προς το σχολείο και τους/τις εκπαιδευτικούς.

Οι γονείς – κηδεμόνες είναι σημαντικό να συνεργάζονται στενά με το σχολείο, προκειμένου να παρακολουθούν την αγωγή και την επίδοση των παιδιών τους σε τακτική βάση, συμμετέχοντας στις ενημερωτικές συναντήσεις που οργανώνονται από το σχολείο. Θεωρείται αυτονόητη η στενή συνεργασία και επικοινωνία των γονέων – κηδεμόνων με τους/τις εκπαιδευτικούς και την Διευθύντρια του σχολείου στην επίλυση ζητημάτων που τυχόν προκύψουν.

Η ενημέρωση μαθητών, γονέων και κηδεμόνων γίνεται μέσω των ακόλουθων τρόπων και μετά από υπεύθυνη δήλωση που κατατίθεται από τους γονείς στο σχολείο και όπως ορίζεται από την ενότητα Ε1.β του άρθρου 8 της υπ’ αριθμόν 102791/ΓΔ4/10,09,2024 Υ.Α., σύμφωνα με την οποία ο κηδεμόνας ή ο ίδιος ο μαθητής αν είναι ενήλικος δηλώνει ηλεκτρονική διεύθυνση για την παραλαβή ηλεκτρονικών μηνυμάτων ή αριθμό τηλεφώνου για την παραλαβή σύντομων μηνυμάτων (sms) για ζητήματα της πορείας φοίτησης του/της μαθητή/τριας. Στην περίπτωση διάσπασης της συμβίωσης, είτε αυτή έχει συντελεσθεί με γάμο ή με σύμφωνο συμβίωσης των κηδεμόνων θα πρέπει να υποβάλλονται δύο υπεύθυνες δηλώσεις με τα προσωπικά τους στοιχεία. Επίσης οι γονείς και κηδεμόνες μπορούν να ενημερώνονται μέσω:

* + Της ιστοσελίδας του Σχολείου.
  + Ενημερωτικών σημειωμάτων ή/και βεβαιώσεων για την πραγματοποίηση εκπαιδευτικών εκδρομών, για την παρακολούθηση εκπαιδευτικών θεαμάτων κ.λπ.
  + Τηλεφωνικής επικοινωνίας, σε έκτακτες περιπτώσεις.
  + Της επίσκεψής τους στο σχολείο στις προγραμματισμένες, από τον Σύλλογο Διδασκόντων/ουσών, ημέρες και ώρες.

* 1. ΣΥΜΠΕΡΙΦΟΡΑ ΜΑΘΗΤΩΝ/ΤΡΙΩΝ – ΠΑΙΔΑΓΩΓΙΚΟΣ ΕΛΕΓΧΟΣ

Οι μαθητές/τριες κάθε ηλικίας προσέρχονται στο σχολείο έχοντας διαφορετική αφετηρία και με διαφορετικό μορφωτικό και κοινωνικό φορτίο. Παραμένουν ξεχωριστές και ανεπανάληπτες προσωπικότητες που δικαιούνται ατομική αναγνώριση και ολοκλήρωση με τους ρυθμούς και τις δικές τους δυνατότητες χωρίς να ισοπεδώνονται μέσα στην ομάδα. Παράλληλα η συμμόρφωσή τους με ορισμένους κανόνες που διέπουν τη σχολική ζωή είναι απαραίτητη αφού έχουν ως στόχο να περιγράψουν τις υποχρεώσεις και να προστατέψουν τα δικαιώματά τους τόσο στις μεταξύ τους σχέσεις όσο και στη σχέση τους με τους φορείς του σχολείου.

1. Φοίτηση:

Η φοίτηση των μαθητών/ριών, σύμφωνα με την ισχύουσα νομοθεσία, είναι καθήκον και υποχρέωση τους. Η συμμετοχή τους οφείλει να είναι τακτική, ενεργός και συστηματική. Η ελλιπής φοίτησή τους, και μάλιστα χωρίς σοβαρό λόγο, δυσχεραίνει τόσο το σχολικό έργο όσο και την πρόοδό τους.

Για την τακτική παρακολούθηση της φοίτησης των μαθητών/τριών ευθύνονται αποκλειστικά οι γονείς/κηδεμόνες τους. Ο γονέας/κηδεμόνας κάθε μαθητή/τριας που απουσίασε από το σχολείο οφείλει να γνωστοποιεί στο σχολείο τους λόγους της απουσίας άμεσα με έναν από τους ακόλουθους τρόπους, που έχει επιλέξει και δηλώσει στο σχολείο κατά την εγγραφή του:

1. με ηλεκτρονικό ταχυδρομείο,
2. με sms,
3. με επιστολή ή
4. με επικαιροποιημένη τηλεφωνική επικοινωνία.

* Αν δεν συμβεί αυτό η Γραμματεία οφείλει να ενημερώνει τηλεφωνικά τους κηδεμόνες για την απουσία κάθε μαθητή/τριας.
* Ο υπεύθυνος εκπαιδευτικός κάθε τμήματος του σχολείου οφείλει να ενημερώνει τους κηδεμόνες για την απουσία των μαθητών/τριών και να τους πληροφορεί με κάθε πρόσφορο τρόπο, όπως

1. με τηλεφώνημα ή
2. με μήνυμα σταλμένο από λογαριασμό του σχολείου στο ηλεκτρονικό ταχυδρομείο.

* Η προαγωγή και η απόλυση των μαθητών/τριών των Γενικών Λυκείων εξαρτάται εκτός από την επίδοσή τους και από την τακτική φοίτησή τους στο σχολείο κατά τη διάρκεια του διδακτικού έτους.
* Η φοίτηση συνεπάγεται το δικαίωμα και την υποχρέωση παρακολούθησης όλων των μαθημάτων που αναφέρονται στο πρόγραμμα σπουδών. Ως παρακολούθηση νοείται η τακτική παρακολούθηση καθώς και η έγκαιρη προσέλευση στα μαθήματα που αναφέρονται στο Ωρολόγιο Πρόγραμμα.

Η φοίτηση χαρακτηρίζεται επαρκής ή ανεπαρκής με βάση το γενικό σύνολο των απουσιών που σημειώθηκαν κατά τη διάρκεια του διδακτικού έτους.

* Οι απουσίες αριθμούνται ανά μία (1) για κάθε διδακτική ώρα.
* Απουσία μαθητή/τριας από πολιτιστικές ή αθλητικές εκδηλώσεις που πραγματοποιούνται στο πλαίσιο του ωρολογίου προγράμματος του σχολείου θεωρείται αδικαιολόγητη απουσία από όσες διδακτικές ώρες προβλέπει το ωρολόγιο πρόγραμμα την ημέρα της πραγματοποίησής τους.
* Στις εκδρομές στις οποίες δεν συμμετέχουν οι μαθητές/τριες χωρίς όμως να παραμένουν στο σχολείο, προκειμένου να παρακολουθήσουν ειδικά διαμορφωμένο ωρολόγιο πρόγραμμα, ή δεν συμμετέχουν σε σχολικές δραστηριότητες με απόφαση του Συλλόγου Διδασκόντων/ουσών οι απουσίες καταχωρίζονται ως αδικαιολόγητες.
* Η καθυστερημένη προσέλευση μαθητή/τριας μετά την είσοδο του/της εκπαιδευτικού εντός της αίθουσας θεωρείται απουσία.
* Για τον χαρακτηρισμό της φοίτησης των μαθητών/τριών δεν λαμβάνονται υπόψη οι κάτωθι περιπτώσεις: - απουσίες από το σχολείο, κατά τις ώρες λειτουργίας του, μαθητών/τριών που συμμετέχουν σε δραστηριότητες στο εσωτερικό ή το εξωτερικό, οι οποίες έχουν εγκριθεί από τα προβλεπόμενα από τις σχετικές διατάξεις όργανα - απουσίες μαθητών/τριών οι οποίοι απαλλάσσονται από τη συμμετοχή τους στη διδασκαλία μαθημάτων, αλλά την ώρα πραγματοποίησης της διδασκαλίας παρευρίσκονται στο σχολείο - απουσίες μαθητών/τριών που οφείλονται σε δυσμενείς καιρικές συνθήκες, οι οποίες καθιστούν αντικειμενικά δύσκολη την προσέλευση στο σχολείο - απουσίες μαθητών/τριών που συμμετέχουν σε πρόγραμμα μακροχρόνιας κινητικότητας στο εξωτερικό, το οποίο δεν μπορεί να υπερβαίνει τους τέσσερις (4) μήνες, με την προϋπόθεση ότι με την επιστροφή τους προσκομίζεται σχετική βεβαίωση από την οποία βεβαιώνεται η φοίτησή τους κατά τη διάρκεια της εκεί παραμονής τους. - απουσίες ως δύο (2) ημερών που πραγματοποιούνται για πρωινές επισκέψεις στα ΚΕ.Δ.Α.Σ.Υ. για διερεύνηση και πιστοποίηση ειδικών εκπαιδευτικών αναγκών.
* Επαρκής χαρακτηρίζεται η φοίτηση μαθητών/τριών εφόσον: - το σύνολο των απουσιών που σημειώθηκαν κατά το τρέχον διδακτικό έτος, ανεξάρτητα από τον λόγο στον οποίο οφείλονται, δεν υπερβαίνουν τις πενήντα (50) - το σύνολο των απουσιών δεν υπερβαίνει τις εκατό δεκατέσσερις (114), από τις οποίες πάνω από τις πενήντα (50) είναι δικαιολογημένες ή οφείλονται σε ασθένεια.
* Ανεπαρκής χαρακτηρίζεται η φοίτηση μαθητή/τριας που σημείωσε πάνω από τις πενήντα (50) απουσίες και δεν εμπίπτει στο σύνολο των 114 απουσιών.

Ο γονέας/κηδεμόνας/ο-η ασκών/ούσα την επιμέλεια κάθε μαθητή/τριας που απουσίασε για λόγους υγείας από το σχολείο περισσότερο από δύο (2) ημέρες, είναι υποχρεωμένος/η να προσκομίσει ο/η ίδιος/α ή να αποστείλει ηλεκτρονικά το αργότερο μέχρι και τη δέκατη (10) εργάσιμη ημέρα από την επιστροφή του/της μαθητής/τριας στο σχολείο, βεβαίωση δημόσιου ή ιδιωτικού νοσηλευτικού ιδρύματος ή οποιουδήποτε ιδιώτη γιατρού, που να πιστοποιεί το είδος και τη διάρκεια της ασθένειας. Η βεβαίωση αυτή μπορεί να χρησιμεύσει ως δικαιολογητικό για τις αντίστοιχες απουσίες. Μετά την ανωτέρω προθεσμία κανένα δικαιολογητικό υποβαλλόμενο εκπρόθεσμα δεν γίνεται αποδεκτό σε καμία περίπτωση.

* Για τη δικαιολόγηση απουσιών δύο (2) ημερών λόγω ασθένειας ή άλλων σοβαρών οικογενειακών λόγων αρκεί υπεύθυνη δήλωση του γονέα/κηδεμόνα/του-της ασκούντος/ ούσας την επιμέλεια κάθε του/της μαθητή/τριας, και προσκομίζεται από τον ίδιο/την ίδια ή αποστέλλεται ηλεκτρονικά σε αποκλειστική προθεσμία δέκα (10) ημερών μετά την επάνοδο του/της μαθητή/τριας στο σχολείο. Με τον τρόπο αυτό μπορούν να δικαιολογηθούν οι απουσίες μέχρι πέντε (5) ημερών συνολικά για όλο το διδακτικό έτος.

1. Σχολικοί χώροι

Η συνεργασία όλων είναι απαραίτητη, για να διατηρηθεί ένα καθαρό και ευχάριστο σχολικό περιβάλλον, κατάλληλο για μάθηση. Για την επιτυχία αυτού του σκοπού οι μαθητές:

* Σέβονται την κινητή και ακίνητη περιουσία του Σχολείου καθώς και το φυσικό περιβάλλον της αυλής του Σχολείου.
* Δεν ρυπαίνουν τον σχολικό χώρο, δεν γράφουν σε θρανία και τοίχους, χρησιμοποιούν τα καλάθια απορριμμάτων.
* Διατηρούν το θρανίο τους καθαρό, σε άριστη κατάσταση.
* Δεν πρέπει να φέρνουν στις αίθουσες φαγώσιμα είδη
* Δεν πρέπει να φέρνουν στο σχολείο αντικείμενα ή έντυπα που αντιβαίνουν στη σχολική δεοντολογία.
* Δεν πρέπει να χρησιμοποιούν το όνομα ή το έμβλημα του σχολείου (π.χ. αφίσες, εκδηλώσεις, εκπομπές, τύπος) χωρίς την έγγραφη άδεια από τη Διεύθυνση.
* Οφείλουν να σέβονται τους/τις συμμαθητές/τριές τους, τα προσωπικά τους αντικείμενα και την περιουσία του  σχολείου. Η προστασία του σχολικού κτηρίου και της περιουσίας του είναι υπόθεση όλων.

1. Διάλειμμα

Κατά τη διάρκεια του διαλείμματος οι μαθητές/ριες οφείλουν να βγαίνουν στον αύλειο χώρο, ώστε να αποφεύγεται ο συνωστισμός στις αίθουσες διδασκαλίας και στους διαδρόμους και να μειώνεται η πιθανότητα ατυχημάτων.

Με την ολοκλήρωση κάθε διδακτικής ώρας, ο/η εκπαιδευτικός εξέρχεται τελευταίος/α, αφού κλειδώσει την αίθουσα.

Σε περίπτωση κακοκαιρίας ορίζονται από το Σύλλογο Διδασκόντων/ουσών οι πλέον κατάλληλοι χώροι για την παραμονή των μαθητών/ριών.

Το διάλειμμα είναι χρόνος παιχνιδιού, ανάπτυξης κοινωνικών σχέσεων αλλά και χρόνος ικανοποίησης σωματικών αναγκών (φαγητό, νερό, τουαλέτα). Οι μαθητές/ριες αλληλοεπιδρούν, παίζουν αρμονικά και για οποιοδήποτε πρόβλημα ή δυσκολία αντιμετωπίζουν, απευθύνονται στον εφημερεύοντα εκπαιδευτικό που βρίσκεται εκεί.

1. Εμφάνιση

Η εμφάνιση των μαθητών/τριών οφείλει να χαρακτηρίζεται από ευπρέπεια. Θα πρέπει να αποφεύγονται φαινόμενα επίδειξης. Οι υπερβολές δεν συνάδουν με τη μαθητική ιδιότητα.

1. Συμπεριφορά - Δικαιώματα – Υποχρεώσεις

Η Διευθύντρια

Η Διευθύντρια του σχολείου βρίσκεται στην κορυφή της πυραμίδας μέσα στη σχολική κοινότητα και γι’ αυτό έχει και τις πιο πολλές ευθύνες. Είναι η επικεφαλής της σχολικής μονάδας που πρέπει να φέρει σε πέρας το πολύπλοκο έργο της διοίκησης του σχολείου διαθέτοντας υψηλό κύρος, πειθώ, διοικητικές γνώσεις και εμπειρία, καθώς θα πρέπει να γίνεται κοινά αποδεκτός και να μην αμφισβητείται. Ειδικότερα η Διευθύντρια:

* Είναι υπεύθυνη, μαζί με τους εκπαιδευτικούς, για την καθαριότητα και αισθητική των χώρων του σχολείου, καθώς και για την προστασία της υγείας και ασφάλειας των μαθητών.
* Ενημερώνει τον Σύλλογο των Διδασκόντων/ουσών για την εκπαιδευτική νομοθεσία, τις εγκυκλίους και τις αποφάσεις που αφορούν τη λειτουργία του Σχολείου και την εφαρμογή των προγραμμάτων εκπαίδευσης.
* Συμβάλλει στη δημιουργία κλίματος δημοκρατικής συμπεριφοράς των διδασκόντων/ουσών και των μαθητών και είναι υπεύθυνος, σε συνεργασία με τους διδάσκοντες, για την τήρηση της πειθαρχίας.
* Απευθύνει στους διδάσκοντες, όταν είναι απαραίτητο, συστάσεις σε πνεύμα συναδελφικής αλληλεγγύης.
* Λαμβάνει μέριμνα για την εξασφάλιση παιδαγωγικών μέσων και εργαλείων, την καλή χρήση τους στη σχολική τάξη, τη λειτουργικότητα και την αντικατάστασή τους, σε περίπτωση φθοράς.
* Όταν επικοινωνεί με τους/τις μαθητές/ριες ή αντιμετωπίζει ειδικά ζητήματα πρέπει να δείχνει αγάπη, ενδιαφέρον και φροντίδα γι’ αυτούς/ές, καθώς η παιδαγωγική του ευθύνη είναι να διδάξει στην πράξη τους δημοκρατικούς κανόνες οργάνωσης της κοινωνίας του σχολείου.
* Οφείλει να κάνει αισθητή την παρουσία της στο σχολείο, να δείχνει ενδιαφέρον για τις ανάγκες των μαθητών/ριών, των εκπαιδευτικών αλλά και του υπόλοιπου προσωπικού. Όταν απαιτείται,  πρέπει να κάνει χρήση των δικαιωμάτων της για παρατηρήσεις, υποδείξεις, αποδοκιμασία πράξεων ή φαινομένων, αλλά και επιβολή παιδαγωγικών μέτρων, γιατί διαφορετικά η ανοχή σε ακραία φαινόμενα μπορεί να λειτουργήσει αρνητικά για τη συνοχή και την αποτελεσματικότητα του σχολείου.
* Οφείλει να μη διαφοροποιεί κατά περίπτωση την συμπεριφορά της σε μαθητές/ριες και εκπαιδευτικούς, γιατί θέτει υπό αμφισβήτηση τη δικαιολογημένη απαίτηση για ισότιμη και δίκαιη συμπεριφορά προς όλους.
* Οφείλει να έχει τακτική επαφή με τους γονείς επιδιώκοντας την ανάπτυξη πνεύματος συνεργασίας ανάμεσα στο σχολείο και την οικογένεια, αφού οι αποφάσεις της σε αυτή την περίπτωση θα έχουν μεγαλύτερο κύρος, καθώς θα προκύπτουν ύστερα από συνεργασία με τους γονείς.
* Με τις εμπειρίες και τις γνώσεις της σε θέματα διοίκησης και εκπαίδευσης δημιουργεί κλίμα αμοιβαίας κατανόησης και εκτίμησης  ανάμεσα  σ’  αυτήν και  τους/τις  εκπαιδευτικούς  εξασφαλίζοντας  τη συναίνεση και συνεργασία τους καθώς αναγνωρίζει την προσωπικότητα και την αξία τους.
* Οφείλει  να  κατανοεί  τον  σημαντικό  ρόλο  του  ανθρώπινου   παράγοντα στο σχολείο αναπτύσσοντας θετικές στάσεις απέναντι σε μαθητές/ριες, εκπαιδευτικούς και γονείς.

Οι εκπαιδευτικοί

Οι εκπαιδευτικοί επιτελούν έργο υψηλής κοινωνικής ευθύνης. Στο έργο τους περιλαμβάνεται η εκπαίδευση − διδασκαλία, μάθηση και διαπαιδαγώγηση των μαθητών. Η πρόοδος, η οικονομική ανάπτυξη, ο πολιτισμός και η συνοχή της κοινωνίας εξαρτώνται σε μεγάλο βαθμό από την ποιότητα της εκπαίδευσης και κατ' επέκταση από τη συμβολή και την προσπάθεια των εκπαιδευτικών. Τα καθήκοντα και οι αρμοδιότητες των εκπαιδευτικών οφείλουν να εναρμονίζονται με τους στόχους αυτούς. Ειδικότερα οι εκπαιδευτικοί οφείλουν να:

* Διασφαλίζουν την ασφάλεια και την υγεία των μαθητών εντός του σχολείου, καθώς και κατά τις σχολικές εκδηλώσεις και εκδρομές.
* Αντιμετωπίζουν τους μαθητές με ευγένεια, κατανόηση και σεβασμό προς την προσωπικότητα τους.
* Συμβάλλουν στην διαμόρφωση ενός σχολικού κλίματος που δημιουργεί στους μαθητές αισθήματα ασφάλειας, εμπιστοσύνης και άνεσης να απευθύνονται στους εκπαιδευτικούς για βοήθεια όταν αντιμετωπίζουν τυχόν πρόβλημα.
* Αντιμετωπίζουν τους μαθητές με δημοκρατικό πνεύμα, ισότιμα και δίκαια και να μην κάνουν διακρίσεις υπέρ ή σε βάρος ορισμένων μαθητών.
* Καλλιεργούν και εμπνέουν σ’ αυτούς, κυρίως με το παράδειγμά τους, δημοκρατική συμπεριφορά.
* Διδάσκουν στους μαθητές τα διάφορα γνωστικά αντικείμενα σύμφωνα με το ισχύον πρόγραμμα σπουδών και διαπαιδαγωγούν και εκπαιδεύουν τους μαθητές σύμφωνα με τους σκοπούς και τους στόχους του εκπαιδευτικού μας συστήματος, με την καθοδήγηση των ΣE και των Στελεχών της διοίκησης της εκπαίδευσης.
* Προετοιμάζουν το μάθημα της ημέρας έτσι ώστε να κινεί το ενδιαφέρον των μαθητών και να εφαρμόζουν σύγχρονες και κατάλληλες μεθόδους διδασκαλίας, με βάση τις ανάγκες των μαθητών και τις ιδιαιτερότητες των γνωστικών αντικειμένων.
* Αξιολογούν αντικειμενικά την πρόοδο και την επίδοση των μαθητών και ενημερώνουν σχετικά τους γονείς ή κηδεμόνες καθώς και τους ίδιους τους μαθητές.
* Ενδιαφέρονται για τις συνθήκες ζωής των μαθητών τους στην οικογένεια και στο ευρύτερο κοινωνικό περιβάλλον, λαμβάνουν υπόψη τους παράγοντες που επηρεάζουν την πρόοδο και τη συμπεριφορά των μαθητών τους και υιοθετούν κατάλληλες παιδαγωγικές ενέργειες, ώστε να αντιμετωπισθούν πιθανά προβλήματα.
* Ενθαρρύνουν τους μαθητές να συμμετέχουν ενεργά στη διαμόρφωση και λήψη αποφάσεων για θέματα που αφορούν τους ίδιους και το σχολείο και καλλιεργούν τις αρχές και το πνεύμα αλληλεγγύης και συλλογικότητας.
* Είναι συνεπείς στην προσέλευσή τους στο σχολείο και στην ώρα έναρξης και λήξης των μαθημάτων.
* Συνεργάζονται με τη Διευθύντρια, τους γονείς και τους αρμόδιους ΣΕΕ για την καλύτερη δυνατή παιδαγωγική αντιμετώπιση προβλημάτων συμπεριφοράς, σεβόμενοι την προσωπικότητα και τα δικαιώματα των μαθητών.
* Συμβάλλουν στην επιτυχία όλων των εκδηλώσεων που οργανώνονται από την τάξη και το Σχολείο.
* Ανανεώνουν και εμπλουτίζουν τις γνώσεις τους, σχετικά με τα διάφορα γνωστικά αντικείμενα και τις επιστήμες της αγωγής τόσο μέσω των διάφορων μορφών επιμόρφωσης και επιστημονικής παιδαγωγικής καθοδήγησης, που παρέχονται θεσμικά από το σύστημα της οργανωμένης εκπαίδευσης, όσο και με την αυτοεπιμόρφωση.
* Μεριμνούν για τη δημιουργία κλίματος αρμονικής συνεργασίας, συνεχούς και αμφίδρομης επικοινωνίας με τους γονείς και κηδεμόνες των μαθητών και τους ενημερώνουν για τη φοίτηση, τη διαγωγή και την επίδοση των παιδιών τους.

Τα ανωτέρω κρίνονται απαραίτητα, διότι οι ανάγκες της κοινωνίας μεταβάλλονται με γρήγορους ρυθμούς. Για να μπορεί η εκπαίδευση να ανταποκριθεί σ' αυτούς τους ρυθμούς, πρέπει ο εκπαιδευτικός να παρακολουθεί τις εξελίξεις με διαρκή και έγκυρη επιμόρφωση.

Οι μαθητές/μαθήτριες

Η συμπεριφορά των μαθητών πρέπει να διέπεται από δημοκρατικό ήθος, σεβασμό στο εκπαιδευτικό, διοικητικό και βοηθητικό προσωπικό, στους συμμαθητές τους, στη σχολική περιουσία, καθώς και στην δική τους προσωπικότητα. Απαγορεύεται κάθε είδος βίας, λεκτικής, σωματικής, ψυχολογικής ή άλλης μορφής. Οι μαθητές θα πρέπει να:

* Αποδίδουν σεβασμό, με τα λόγια και τις πράξεις τους, προς κάθε μέλος της σχολικής κοινότητας.
* Αποδέχονται πως κάθε μάθημα έχει τη δική του ιδιαίτερη παιδευτική αξία και αποδίδουν στο καθένα την απαιτούμενη προσοχή.
* Υποστηρίζουν και διεκδικούν τη δημοκρατική συμμετοχή τους στις διαδικασίες λήψης αποφάσεων στο πλαίσιο των αρμοδιοτήτων που τους δίνει η νομοθεσία, συμβάλλοντας στην εφαρμογή αυτών των αποφάσεων.
* Συμβάλλουν στην εμπέδωση ενός ήρεμου, θετικού, συνεργατικού, συμπεριληπτικού, εποικοδομητικού σχολικού κλίματος.
* Προσέχουν και διατηρούν καθαρούς όλους τους χώρους του Σχολείου.
* Η προστασία του σχολικού κτηρίου και της περιουσίας του είναι υπόθεση όλων. Αν προκαλέσουν κάποια βλάβη-ζημιά, αυτή πρέπει να αποκατασταθεί από τον/την υπαίτιο/α.
* Επιδιώκουν και συμβάλλουν στην υιοθέτηση αειφορικών πρακτικών, όπως η εξοικονόμηση ενέργειας, η ανακύκλωση υλικών και η συνετή χρήση των εκπαιδευτικών μέσων.
* Προσπαθούν να λύνουν τις αντιθέσεις ή διαφωνίες με διάλογο, ακολουθώντας διαδοχικά τα παρακάτω βήματα:

1. Συζητούν άμεσα και ειρηνικά με αυτόν που έχουν τη διαφορά.
2. Απευθύνονται στον υπεύθυνο εκπαιδευτικό τμήματος ή στον Σύμβουλο Σχολικής Ζωής.
3. Απευθύνονται στη Διευθύντρια.

* Σε περιπτώσεις που γίνονται αποδέκτες ή παρατηρητές βίαιης λεκτικής, ψυχολογικής ή και σωματικής συμπεριφοράς, αντιδρούν άμεσα και ακολουθούν τα παραπάνω βήματα.
* Κατά τη διάρκεια των μαθημάτων τηρούν τους κανόνες της τάξης. Συμμετέχουν ενεργά στην καθημερινή παιδευτική διδακτική διαδικασία και δεν παρακωλύουν το μάθημα, σεβόμενοι το δικαίωμα των συμμαθητών/ριών για μάθηση.
* Απευθύνονται στους/στις καθηγητές/ριες και στη Διεύθυνση του Σχολείου και ζητούν τη βοήθειά τους, για κάθε πρόβλημα που τους απασχολεί και τους δημιουργεί εμπόδιο στην ήρεμη, αποδοτική σχολική ζωή και πρόοδό τους.
* Όταν υπάρχει ανάγκη, μπορούν να επικοινωνούν με τους γονείς τους, μέσω των τηλεφώνων του Σχολείου, αφού ζητήσουν άδεια.
* Στις σχολικές εκδηλώσεις και γιορτές αλλά και στις διδακτικές επισκέψεις εκτός Σχολείου ακολουθούν τους συνοδούς εκπαιδευτικούς και συμπεριφέρονται με ευγένεια και ευπρέπεια.
* Στο μάθημα της Φυσικής Αγωγής απαιτούνται αθλητική φόρμα και κατάλληλα αθλητικά παπούτσια. Σε αντίθετη περίπτωση ο/η μαθητής/τρια δεν γίνεται δεκτός και παίρνει απουσία, εκτός και αν συντρέχει εμφανής λόγος υγείας που έχει γνωστοποιηθεί στον καθηγητή από τον ίδιο ή τους γονείς.
* Οι μαθητές/τριες πρέπει να φέρνουν στο σχολείο μόνο όσα χρειάζονται για τα μαθήματα και τις υπόλοιπες δραστηριότητες. Για όποιον μαθητή/τρια δεν φέρνει συστηματικά όσα απαιτούνται για ένα μάθημα, ο εκπαιδευτικός έχει το δικαίωμα ωριαίας αποβολής του.
* Οι μαθητές/τριες δεν πρέπει να έχουν μαζί τους αντικείμενα που δεν σχετίζονται με το σχολικό περιβάλλον ή το προσβάλλουν ή αποτελούν απειλή για την ασφάλεια τη δική τους ή των συμμαθητών τους
* Σε περίπτωση που μαθητής υποπέσει σε σοβαρό πειθαρχικό παράπτωμα ή παραβεί τον εσωτερικό κανονισμό λειτουργίας και διαπιστωθεί με πράξη του συλλόγου διδασκόντων θα απομακρυνθεί ή δε θα επανεγγραφεί στο σχολείο.

VΙ. Άλλα θέματα

Επισημαίνεται ότι:

* Το Σχολείο δεν φέρει ευθύνη σε περίπτωση απώλειας χρημάτων ή αντικειμένων αξίας που οι μαθητές φέρουν τυχόν μαζί τους.
* To κάπνισμα, η λήψη αλκοόλ και η χρήση άλλων εξαρτησιογόνων ουσιών είναι καταστροφικές για την πνευματική και τη σωματική υγεία των μαθητών/ριών και απαγορεύονται στο χώρο του σχολείου. Για να αποθαρρυνθούν οι μαθητές/τριες από τις  επικίνδυνες  αυτές  για την υγεία συνήθειες, απαγορεύεται αυστηρότατα το κάπνισμα, η λήψη αλκοόλ και η χρήση εξαρτησιογόνων ουσιών σε οποιοδήποτε χώρο του σχολείου σύμφωνα με την κείμενη νομοθεσία και η τιμωρία είναι αυστηρότατη. Επίσης, απαγορεύονται τα παραπάνω σε δημόσιους χώρους, στον δρόμο και σε οποιαδήποτε εκδρομή είτε ημερήσια, είτε πολυήμερη δεδομένου, ότι οι μαθητές/τριες μας αντιπροσωπεύουν το σχολείο τους και όταν δεν βρίσκονται σ’ αυτό.

***ΧΡΗΣΗ ΚΙΝΗΤΏΝ ΤΗΛΕΦΏΝΩΝ ΚΑΙ ΆΛΛΩΝ ΗΛΕΚΤΡΟΝΙΚΏΝ ΣΥΣΚΕΥΏΝ***

* Απαγορεύεται εντός των σχολικών χώρων – κτηρίων και υπαίθριων χώρων η εμφανής κατοχή ή και η χρήση κινητού τηλεφώνου ή άλλης ηλεκτρονικής συσκευής ή παιχνιδιών που διαθέτουν σύστημα επεξεργασίας εικόνας και ήχου, για συνομιλία, βιντεοσκόπηση ή οποιαδήποτε άλλη χρήση από τους μαθητές/τριες. Στην παραπάνω απαγόρευση δεν εμπίπτει η χρήση ιατρικών εφαρμογών μέσω κινητού τηλεφώνου ή άλλων συσκευών, αποκλειστικά και μόνο κατόπιν ιατρικής γνωμάτευσης.
* Οι μαθητές/τριες μπορούν να χρησιμοποιούν τα τηλέφωνα της Γραμματείας για επικοινωνία με τους γονείς/κηδεμόνες τους.
* Χρήση κινητών και άλλων ηλεκτρονικών συσκευών επιτρέπονται μόνο σύμφωνα με οδηγίες του συνοδού καθηγητή σε εκδρομές.
* Επιτρέπεται η χρήση κινητού τηλεφώνου, laptop ή ηλεκτρονικού υπολογιστή ως ψηφιακού εργαλείου κατά τη διεξαγωγή μαθήματος. Ο εκπαιδευτικός σε αυτήν την περίπτωση είναι υποχρεωμένος να έχει ενημερώσει τα παιδιά από το προηγούμενο μάθημα για τη συγκεκριμένη χρήση του τεχνολογικού μέσου.
* Οι εκπαιδευτικοί μπορούν να χρησιμοποιούν τα κινητά τηλέφωνά τους στα διαλείμματα και μόνο εντός του γραφείου των καθηγητών.
* Αν διαπιστωθεί ότι μαθητής/τρια κατέχει εμφανώς ή και χρησιμοποιεί το κινητό τηλέφωνό του/της, εντός σχολικών χώρων (κτηρίων και υπαίθριων χώρων), **εφαρμόζονται τα παρακάτω**: - Ο/Η εκπαιδευτικός ενημερώνει τη Διευθύντρια της σχολικής μονάδας η οποία εφαρμόζει το παιδαγωγικό μέτρο της αποβολής από τα μαθήματα μία (1) ημέρα, ενημερώνοντας για αυτό τους γονείς/κηδεμόνες/ασκούντα-ούσα την επιμέλεια του/της μαθητή/τριας για τη συμπεριφορά του/της. - Αν διαπιστωθεί μαγνητοφώνηση ή φωτογράφιση ή βιντεοσκόπηση εκπαιδευτικών ή μαθητών/τριών, η Διευθύντρια ζητά από τον/τη μαθητή/τρια να απενεργοποιήσει και παραδώσει το τηλέφωνό του/της, καλώντας να προσέλθουν στο σχολείο οι γονείς/ κηδεμόνες/ασκούντα-ούσα την επιμέλεια του/της των εμπλεκόμενων μαθητών/τριων, προκειμένου να λάβουν γνώση του περιστατικού. Παράλληλα, η Διευθύντρια οφείλει να αξιολογήσει παιδαγωγικά το περιστατικό και ανάλογα με τη βαρύτητά του και συνεκτιμώντας τις ειδικές περιστάσεις τέλεσης του περιστατικού, ιδίως την παραβίαση προσωπικών δεδομένων, εφόσον κρίνει ότι η συμπεριφορά δεν είναι ιδιαιτέρως αποκλίνουσα επιβάλλει το παιδαγωγικό μέτρο της αποβολής από τα μαθήματα μέχρι τρεις (3) μέρες. Εφόσον κριθεί εκ μέρους της Διευθύντριας ότι η συμπεριφορά του/της μαθητή/τριας είναι ιδιαιτέρως αποκλίνουσα, τότε τον/την παραπέμπει στον Σύλλογο Διδασκόντων προκειμένου ο τελευταίος συνεκτιμώντας τις ειδικές περιστάσεις τέλεσης του περιστατικού, ιδίως την παραβίαση προσωπικών δεδομένων, να επιληφθεί και να επιβάλει το παιδαγωγικό μέτρο της αποβολής από τα μαθήματα μέχρι πέντε (5) ημέρες. - Στην περίπτωση που η φωτογράφιση/βιντεοσκόπηση αφορά ευαίσθητα προσωπικά δεδομένα τρίτων προσώπων, επιλαμβάνεται ο Σύλλογος Διδασκόντων και υποχρεούται να εφαρμόσει το παιδαγωγικό μέτρο της αλλαγής σχολικού περιβάλλοντος.
* Η παρέκκλιση από τους κανόνες αυτούς συνεπάγεται την άμεση αξιοποίηση αυστηρών παιδαγωγικών μέτρων.
* Σε έκτακτες υγειονομικές καταστάσεις(πχ. COVID) το σχολείο υπόκειται στις διατάξεις της εκάστοτε κείμενης νομοθεσίας όπως αυτή διαμορφώνεται από το υπουργείο Παιδείας.

VIΙ. Παιδαγωγικός έλεγχος

H ανάπτυξη θετικού σχολικού κλίματος είναι ένας σημαντικός παράγοντας της διαδικασίας αντιμετώπισης της παραβατικότητας στον σχολικό χώρο. Τα χαρακτηριστικά του θετικού και υγιούς σχολικού κλίματος είναι τα ακόλουθα:

* προαγωγή ατμόσφαιρας αμοιβαίου σεβασμού, ενθάρρυνσης και υποστήριξης
* απαγόρευση της βίας
* δημιουργία προστατευτικού περιβάλλοντος που να αποτρέπει τον εκφοβισμό
* καλλιέργεια του σεβασμού της διαφορετικότητας
* προώθηση της συνεργατικής μάθησης
* σύνδεση του Σχολείου με την οικογενειακή ζωή
* προαγωγή της ισότητας και της συμμετοχής όλων.

Αρκετές όμως είναι οι περιπτώσεις που οι μαθητές/ριες προβαίνουν σε μη αποδεκτές συμπεριφορές σε σχέση με τον κανονισμό λειτουργίας. Τα θέματα μη αποδεκτής συμπεριφοράς των μαθητών/ριών στο Σχολείο αποτελούν αντικείμενο συνεργασίας των γονέων/κηδεμόνων με τον/την εκπαιδευτικό της τάξης, τον/τη Σύμβουλο Σχολικής ζωής, τη Διευθύντρια της σχολικής μονάδας, τον Σύλλογο Διδασκόντων/ουσών και τον/τη Σύμβουλο Εκπαίδευσης, προκειμένου να υπάρξει η καλύτερη δυνατή παιδαγωγική αντιμετώπιση του θέματος. Σε κάθε περίπτωση και πριν από οποιαδήποτε απόφαση, λαμβάνεται υπόψη η βασική αρχή του σεβασμού της προσωπικότητας και των δικαιωμάτων του παιδιού.

Το Σχολείο, ως φορέας αγωγής, έχει καθήκον να λειτουργεί έτσι ώστε οι μαθητές/ριες να συνειδητοποιήσουν ότι κάθε πράξη τους έχει συνέπειες, να μάθουν να αναλαμβάνουν την ευθύνη των επιλογών τους και να γίνουν υπεύθυνοι πολίτες. Αν η συμπεριφορά του μαθητή και της μαθήτριας δεν εναρμονίζεται με την ιδιότητά του και αποκλίνει από την τήρηση του εσωτερικού κανονισμού του Σχολείου, τότε αντιμετωπίζει τον παιδαγωγικό έλεγχο, σύμφωνα με τις αρχές της ψυχολογίας και παιδαγωγικής που διέπουν την ηλικία του.

Τα θέματα παραβατικής συμπεριφοράς των μαθητών/ριών στο Σχολείο αντιμετωπίζονται. με βάση την κείμενη νομοθεσία.

3. ΠΡΟΛΗΨΗ ΦΑΙΝΟΜΕΝΩΝ ΒΙΑΣ ΚΑΙ ΣΧΟΛΙΚΟΥ ΕΚΦΟΒΙΣΜΟΥ

H ανάπτυξη θετικού σχολικού κλίματος αποτελεί σημαντικό παράγοντα στη διαδικασία πρόληψης ή/και αντιμετώπισης φαινομένων βίας, παρενόχλησης, εξαναγκασμού και σχολικού εκφοβισμού. Χαρακτηριστικά του θετικού και υγιούς σχολικού κλίματος είναι ο αμοιβαίος σεβασμός, η αποδοχή της διαφορετικότητας, η προώθηση της συνεργασίας με φορείς και η συνεργασία του σχολείου με την οικογένεια.

* Οι μαθητές/τριες μπορούν να πραγματοποιήσουν συναντήσεις με τις Συμβούλους Σχολικής Ζωής του σχολείου.
* Ο Σύμβουλος Σχολικής Ζωής συμβουλεύει, καθοδηγεί́ και ενημερώνει μαθητές, γονείς και κηδεμόνες σε θέματα παιδαγωγικής αντιμετώπισης ζητημάτων σε τομείς που απασχολούν τη σχολική́ μονάδα, όπως ενδεικτικά́, η διαχείριση κρίσεων και πρόληψη ακραίων συμπεριφορών, μαθησιακές δυσκολίες, συμπερίληψη και ενσωμάτωση, μαθητές με ιδιαιτέρες δυνατότητες, κλίσεις και ταλέντα, μετάβαση σε άλλες βαθμίδες, σχολική́ κινητικότητα, συμβουλευτική́ και ομάδες γονέων και παράλληλα συμβάλλει στην καλλιέργεια σχέσεων εμπιστοσύνης μεταξύ των μελών της εκπαιδευτικής κοινότητας.

ΠΛΑΙΣΙΟ ΑΝΤΙΜΕΤΩΠΙΣΗΣ ΑΝΕΠΙΘΥΜΗΤΗΣ ΣΥΜΠΕΡΙΦΟΡΑΣ

Ο Σύλλογος Διδασκόντων έχει την παιδαγωγική ευθύνη να προβαίνει σε ενέργειες και να εφαρμόζει πρακτικές για τη δημιουργία στο σχολείο του κλίματος που απαιτείται για την υλοποίηση των στόχων της εκπαίδευσης και για τη διαπαιδαγώγηση των μαθητών/τριών έτσι, ώστε να σέβονται τους διαφορετικούς ρόλους και να αναγνωρίζουν την ανάγκη τήρησης των κανόνων. Αποκλίνουσα συμπεριφορά συνιστούν: α) άσκηση σωματικής/λεκτικής βίας β) οι μειωτικοί χαρακτηρισμοί γ) η κλοπή και φθορά της περιουσίας του σχολείου ή των συμμαθητών/τριών δ) το κάπνισμα/το άτμισμα ε) η αδικαιολόγητη έξοδος από τον χώρο του σχολείου στ) η άρνηση συμμετοχής στην εκπαιδευτική διαδικασία.

Ο Σύλλογος Διδασκόντων έχει την παιδαγωγική ευθύνη να προβαίνει σε ενέργειες και να εφαρμόζει πρακτικές για τη δημιουργία στο σχολείο του κλίματος που απαιτείται για την υλοποίηση των στόχων της εκπαίδευσης και για τη διαπαιδαγώγηση των μαθητών/τριών έτσι, ώστε να σέβονται τους διαφορετικούς ρόλους και να αναγνωρίζουν την ανάγκη τήρησης των κανόνων. Οι μαθητές που αποβάλλονται παραμένουν τις ημέρες της αποβολής στο σπίτι με ευθύνη των γονέων/κηδεμόνων/εχόντων την επιμέλειά τους (51230/2024 Άρθρο 28 Παράγραφος 30).

Μαθητής/τρια που ενοχλεί στο μάθημα:

* 1η παρατήρηση
* 2η παρατήρηση και αλλαγή θέσης (Αν ο μαθητής/τρια αρνείται να αλλάξει θέση, τότε οδηγείται στο γραφείο της Διευθύντριας).
* 3η παρατήρηση, απομακρύνεται από την τάξη και οδηγείται στο γραφείο της Διευθύντριας.
* Στο διάλειμμα θα συζητήσουν ο εκπαιδευτικός, ο/η μαθητής/τρια και ο υπεύθυνος εκπαιδευτικός του τμήματος και η Διευθύντρια, η οποία θα ενημερώσει τον γονέα/ κηδεμόνα.
* Στην περίπτωση ανεπιθύμητης συμπεριφοράς μαθητή/τριας προβλέπεται και συνάντηση υπεύθυνου εκπαιδευτικού, Συμβούλου Σχολικής Ζωής, γονέα/κηδεμόνα και Διευθύντριας
* Αν δοθεί μονοήμερη, διήμερη ή τριήμερη αποβολή (με απόφαση του Συλλόγου Διδασκόντων), ο/η μαθητής/τρια παραμένει στο σπίτι με ευθύνη των γονέων.
* Μαθητές/τριες που συστηματικά δεν συνεργάζονται μπορεί να αποκλειστούν και από εκδρομές.

4. ΣΧΟΛΙΚΕΣ ΕΚΔΗΛΩΣΕΙΣ - ΔΡΑΣΤΗΡΙΟΤΗΤΕΣ

Το Σχολείο οργανώνει μια σειρά δραστηριοτήτων, εντός και εκτός Σχολείου που στόχο έχουν τη σύνδεση σχολικής και κοινωνικής ζωής, και γι’ αυτό είναι αναγκαίο να υπάρχει στην αρχή του σχολικού έτους σχεδιασμός που θα λαμβάνει υπόψη παιδαγωγικά κριτήρια. Μέσα από αυτές τις δραστηριότητες τα παιδιά εμπλουτίζουν τις ήδη υπάρχουσες γνώσεις, τις συνδέουν με την καθημερινή ζωή, αποκτούν δεξιότητες ζωής, ευαισθητοποιούνται σε διάφορα κοινωνικά θέματα, διευρύνουν τους ορίζοντες τους και κάνουν πράξη όσα μαθαίνουν στα Προγράμματα Σχολικών Δραστηριοτήτων και στα Εργαστήρια Δεξιοτήτων. Το Σχολείο επιδιώκει την ευαισθητοποίηση των γονέων/κηδεμόνων και τη συμμετοχή όλων των μαθητών/ριών στις επετειακές, μορφωτικές, πολιτιστικές, αθλητικές εκδηλώσεις. Σε όποιες από αυτές τις εκδηλώσεις απαιτείται μεταφορά των μαθητών με κάποιο μέσο ζητείται η συγκατάθεση των γονιών με υπεύθυνες δηλώσεις.

* ***ΕΚΔΡΟΜΕΣ***

Το σχολείο θεωρώντας ότι οι σχολικές εκδρομές είναι αναπόσπαστο και ουσιαστικό κομμάτι της σχολικής ζωής διοργανώνει εκπαιδευτικές ημερήσιες και πολυήμερες ποιοτικές εκδρομές που στόχο έχουν όχι μόνο την ψυχαγωγία, αλλά και τον εμπλουτισμό των γνώσεων των μαθητών/ριών, όσον αφορά την ιστορία και τον πολιτισμό της πατρίδας μας και άλλων χωρών της Ευρώπης.

Είναι αυτονόητο ότι για να επιτευχθούν οι στόχοι της εκδρομής θα πρέπει να τηρηθεί σχολαστικά η σχολική νομοθεσία και να υπάρχει αρμονική συνεργασία μαθητών/ριών και συνοδών καθηγητών/ριών.

Έτσι, οι μαθητές/ριες θα πρέπει:

* να φέρουν υπογεγραμμένη από τον κηδεμόνα την υπεύθυνη δήλωση που θα τους δοθεί από το σχολείο και η οποία θα φυλάσσεται στο αρχείο του σχολείου.
* Να υπακούουν αγόγγυστα στις εντολές του/της αρχηγού της εκδρομής  και των  συνοδών  καθηγητών/ριών στη  διάρκεια  της εκδρομής.
* να είναι υπόδειγμα συμπεριφοράς στα μεταφορικά μέσα καθώς επίσης και στα ξενοδοχεία.
* να γνωρίζουν ότι απαγορεύεται αυστηρά η χρήση  αλκοόλ  είτε  στο ξενοδοχείο, είτε στους τόπους διασκέδασης. Να είναι συνεπείς στα ραντεβού της αποστολής και να μην απομακρύνονται από τον κορμό της.
* να είναι προσεκτικοί με την σωματική ακεραιότητα των ιδίων και των συμμαθητών/ριών τους.
* να γνωρίζουν ότι μετά από κάποιες ημερομηνίες που θα τους γίνονται γνωστές εξαρχής δεν θα επιστρέφονται τα χρήματα σε  περίπτωση ακύρωσης.
* να συμπεριφέρονται με ευπρέπεια και τρόπους που τιμούν τους ίδιους ως άτομα αλλά και το σχολείο.

Ο σύλλογος διδασκόντων μπορεί να λάβει ως παιδαγωγικό μέτρο τη μη συμμετοχή ενός μαθητή σε μια εκδρομή ή δραστηριότητα του σχολείου όταν αυτός διαταράσσει επανειλημμένα την εύρυθμη λειτουργία του σχολείου.

* ***ΠΑΡΕΛΑΣΕΙΣ***

Ο/Η σημαιοφόρος και οι παραστάτες ορίζονται σύμφωνα με την κείμενη σχολική νομοθεσία και πρέπει να έχουν εξαρχής σαν δεδομένο, ότι θα εκπροσωπήσουν το σχολείο. Η προσεγμένη εμφάνιση και η κόσμια συμπεριφορά των μαθητών/τριών στις σχολικές δραστηριότητες αυτές θεωρούνται αυτονόητες υποχρεώσεις τους, αφού εκτός από τον εαυτό τους εκπροσωπούν το σχολείο σε δραστηριότητες έξω από αυτό.

* ***ΓΥΜΝΑΣΤΙΚΗ***

Στα πλαίσια του μαθήματος της γυμναστικής οι μαθητές δύναται να μεταφέρονται σε χώρο αθλητικών εγκαταστάσεων που συνεργάζεται το σχολείο σε ώρες λειτουργίας του σχολείου που θα καθορίζονται από το ωρολόγιο πρόγραμμα, προκειμένου να πραγματοποιηθεί μέρος ή το σύνολο των ωρών του μαθήματος όπως προβλέπεται από το ωρολόγιο πρόγραμμα. Στις μετακινήσεις αυτές συμμετέχουν όλοι οι μαθητές και οι μαθήτριες της τάξης ή του τμήματος με τη συνοδεία του διδάσκοντος εκπαιδευτικού του κλάδου ΠΕ11 και πρέπει να τηρούνται οι προϋποθέσεις που ορίζονται από τις διατάξεις του άρθρου 6 της υπ’ αριθμόν20883/ΓΔ4/12-02-2020 Υ.Α. «Εκδρομές – Εκπαιδευτικές επισκέψεις και μετακινήσεις μαθητών και μαθητριών δημόσιων και ιδιωτικών σχολείων Β/ βάθμιας εκπαίδευσης εντός και εκτός της χώρας» (ΦΕΚ 456/τ Β΄/13-02-2020) και του άρθρου 3 της υπ’ αριθμόν Φ14/89494/ΓΔ4/09-07-2020 Υ.Α. «Εκπαιδευτικές επισκέψεις μαθητών και μαθητριών και μετακινήσεις εκπαιδευτικών δημόσιων και ιδιωτικών σχολείων Α/βάθμιας εκπαίδευσης εντός και εκτός της χώρας» (ΦΕΚ 2888/τ Β΄/17-07-2020), δηλαδή έγκριση της διευθύντριας του ιδιωτικού σχολείου και του συλλόγου διδασκόντων , έπειτα από ενυπόγραφη συναίνεση των γονέων/ κηδεμόνων που αφορούν στις μετακινήσεις αυτές.

5. ΣΥΝΕΡΓΑΣΙΑ ΣΧΟΛΕΙΟΥ - ΟΙΚΟΓΕΝΕΙΑΣ

1. Σημασία της επικοινωνίας και της συνεργασίας Σχολείου-οικογένειας

Πολύ σημαντική παράμετρος της συνολικής λειτουργίας του Σχολείου και του κλίματος που δημιουργείται είναι η επικοινωνία και η εποικοδομητική συνεργασία με τους γονείς/κηδεμόνες των μαθητών/ριών και με τον Σύλλογο Γονέων. Η εμπιστοσύνη του παιδιού στο Σχολείο ενισχύεται από τη θετική στάση των γονέων/κηδεμόνων προς το Σχολείο και τον εκπαιδευτικό.

Οι γονείς/κηδεμόνες είναι σημαντικό να συνεργάζονται στενά με το Σχολείο, προκειμένου να παρακολουθούν την αγωγή και την επίδοση των παιδιών τους σε τακτική βάση, συμμετέχοντας στις ενημερωτικές συναντήσεις που οργανώνονται από το Σχολείο. Θεωρείται αυτονόητη η στενή συνεργασία και επικοινωνία των γονέων/κηδεμόνων με τους εκπαιδευτικούς και τη Διευθύντρια του Σχολείου στην επίλυση ζητημάτων που τυχόν προκύψουν.

1. Σύλλογος Γονέων και Κηδεμόνων

Οι γονείς/κηδεμόνες των μαθητών/ριών κάθε Σχολείου συγκροτούν τον Σύλλογο Γονέων/Κηδεμόνων, που φέρει την επωνυμία του Σχολείου και συμμετέχουν αυτοδικαίως σε αυτόν. Ο Σύλλογος Γονέων/Κηδεμόνων βρίσκεται σε άμεση συνεργασία με τη Διευθύντρια, τον Σύλλογο Διδασκόντων/ουσών του Σχολείου.

1. Σχολικό Συμβούλιο

Σε κάθε σχολική μονάδα λειτουργεί το Σχολικό Συμβούλιο, στο οποίο συμμετέχουν ο Σύλλογος Διδασκόντων/ουσών, το Διοικητικό Συμβούλιο του Συλλόγου Γονέων/Κηδεμόνων και τρεις εκπρόσωποι των μαθητικών κοινοτήτων, που ορίζονται με απόφαση του Συμβουλίου τους.

Έργο του Σχολικού Συμβουλίου είναι η εξασφάλιση της ομαλής λειτουργίας του Σχολείου με κάθε πρόσφορο τρόπο, η καθιέρωση τρόπων επικοινωνίας διδασκόντων/ουσών και οικογενειών των μαθητών και του σχολικού περιβάλλοντος.

1. Η σημασία της σύμπραξης όλων

Ένα ανοιχτό, συνεργατικό, συμπεριληπτικό και δημοκρατικό Σχολείο έχει ανάγκη από τη σύμπραξη όλων μαθητών/ριών, εκπαιδευτικών, Διευθυντή/ριας, Συλλόγου Γονέων και Κηδεμόνων, για να επιτύχει στην αποστολή του.

6. ΠΟΙΟΤΗΤΑ ΤΟΥ ΣΧΟΛΙΚΟΥ ΧΩΡΟΥ

Ένας από τους στόχους του σχολείου είναι η καλλιέργεια της αίσθησης της ευθύνης στους/στις μαθητές/τριες σε ό,τι αφορά την ποιότητα του σχολικού χώρου. Καθαρά και συντηρημένα κτήρια-αίθουσες, εργαστήρια, παραρτήματα, ο αύλειος χώρος διαμορφώνουν τον περιβάλλοντα χώρο μέσα στον οποίο είναι δυνατόν να καλλιεργηθεί η ψυχή του/τις μαθητή/τριας.

Φθορές, ζημιές και κακή χρήση της περιουσίας του σχολείου αποδυναμώνουν τις εκπαιδευτικές δυνατότητές του και οδηγούν στην αντίληψη της απαξίωσης της περιουσίας.

* • Στις περιπτώσεις εκείνες, όπου αποδεδειγμένα η φθορά/καταστροφή, μερική ή ολική, σχολικών κτηρίων, χώρων και παραρτημάτων αυτών, καθώς και υλικοτεχνικής υποδομής και εξοπλισμού εντός αυτών, αποδίδεται σε συγκεκριμένο/η μαθητή/τρια, ο/η τελευταίος/α ελέγχεται για τη συμπεριφορά αυτή και η δαπάνη αποκατάστασης βαρύνει τον γονέα/κηδεμόνα του/της ή τον/την ίδιο/ίδια, αν είναι ενήλικος/η.
* •Η Διεύθυνση της σχολικής μονάδας καλεί τον ίδιο τον/τη μαθητή/τρια που είναι ενήλικος/η ή τον γονέα/κηδεμόνα/ασκούντα την επιμέλεια στον οποίο αποδεδειγμένα αποδίδεται η ζημία και του ζητάει να την αποκαταστήσει, μέσα σε προθεσμία πέντε (5) ημερών.

*ΧΡΗΣΗ ΘΥΡΙΔΩΝ*

Στο πλαίσιο της καλύτερης οργάνωσης της σχολικής ζωής των μαθητών/τριών μας, έχουν τοποθετηθεί θυρίδες σε συγκεκριμένα σημεία του σχολείου. Σ’ αυτά οι μαθητές/τριες θα μπορούν να αφήνουν προσωπικά τους αντικείμενα (χρήματα, βιβλία, κινητά ή ακόμα και ρούχα για να αλλάζουν μετά το μάθημα της Γυμναστικής). Αν κάποιος μαθητής/τρια αποφασίσει να χρησιμοποιήσει κάποια θυρίδα, θα πρέπει να γνωρίζει τα εξής:

* Δεν μπορεί να κολλήσει αυτοκόλλητα, γιατί η ίδια θυρίδα κάποια στιγμή θα χρησιμοποιηθεί από άλλον μαθητή/τρια.
* Θα πρέπει να τη διατηρεί καθαρή και χωρίς φθορές, έτσι όπως την παρέλαβε.
* Ο μαθητής/τρια μόλις παραλάβει το κλειδί της θυρίδας που του αναλογεί, θα την παραδώσει στην ίδια κατάσταση που την παρέλαβε.
* Είναι υπεύθυνος/νη για τα κλειδιά και, αν αυτά χαθούν, θα βγάλει καινούρια με δική του χρέωση.
* Η διάρκεια χρήσης της θυρίδας ορίζεται από την αρχή της σχολικής χρονιά έως το τέλος της.

*ΣΧΟΛΙΚΑ ΛΕΩΦΟΡΕΙΑ*

Η γραμματεία του σχολείου ορίζει με ποιο σχολικό λεωφορείο θα μετακινείται προς και από το σχολείο κάθε μαθητής/τρια.

* Μέσα στο σχολικό λεωφορείο προέχει η τήρηση όλων των κανόνων ασφαλείας.
* Οι μαθητές/τριες πρέπει να είναι ιδιαίτερα προσεκτικοί κατά την επιβίβαση και την αποβίβαση.
* Μένουν καθισμένοι στις θέσεις τους και φοράνε πάντα ζώνη ασφαλείας σ’ όλη τη διαδρομή.
* Αποφεύγονται οι φωνές, οι θόρυβοι, οι χειρονομίες και γενικά οποιαδήποτε ενέργεια μπορεί να αποσπάσει την προσοχή του οδηγού από τον δρόμο και να θέσει σε κίνδυνο την ασφάλεια όλων όσοι επιβαίνουν στο σχολικό λεωφορείο.
* Δεν επιτρέπονται τρόφιμα και αναψυκτικά στο σχολικό λεωφορείο.
* Οι μαθητές/τριες πρέπει να σέβονται τον χώρο και να μην αφήνουν σκουπίδια ή να προκαλούν φθορές.
* Πρέπει να φέρονται με ευγένεια και ευπρέπεια απέναντι στον οδηγό, στη συνοδό και στους υπόλοιπους επιβαίνοντες μαθητές/τριες.
* Οφείλουν να συμμορφώνονται άμεσα στις υποδείξεις του οδηγού.

Αντιμετώπιση έκτακτων αναγκών

Η Διευθύντρια του Σχολείου, στην αρχή του σχολικού έτους σε συνεργασία με τον Σύλλογο Διδασκόντων/ουσών του Σχολείου, προβαίνει σε όλες τις απαιτούμενες ενέργειες που προβλέπονται για την αντιμετώπιση των έκτακτων αναγκών εντός του σχολικού χώρου.

Στις περιπτώσεις έκτακτης ανάγκης, κανένα παιδί δεν αποχωρεί από το Σχολείο μόνο του. Τα παιδιά παραδίδονται στους γονείς/κηδεμόνες τους. Όσον αφορά την προστασία από σεισμούς και φυσικά φαινόμενα, επικαιροποιείται τακτικά το Σχέδιο Μνημονίου Ενεργειών για τη Διαχείριση του Σεισμικού Κινδύνου του Σχολείου, με την υλοποίηση ασκήσεων ετοιμότητας κατά τη διάρκεια του σχολικού έτους. Επίσης, η Διευθύντρια ενημερώνει τους/τις μαθητές/τριες, καθώς και τους γονείς/κηδεμόνες, για τους βασικούς κανόνες και τρόπους αντίδρασης κατά την εκδήλωση των φαινομένων αυτών.

Τέλος, σε καταστάσεις πανδημίας ή ακραίων-επικίνδυνων φαινομένων οι εκπαιδευτικοί, μαθητές/μαθήτριες, γονείς/κηδεμόνες, Διευθυντές/Διευθύντριες, Προϊστάμενοι/Προϊστάμενες οφείλουν να συμμορφώνονται και να ακολουθούν ρητά τις οδηγίες που εκδίδουν οι εκάστοτε αρμόδιοι φορείς/υπηρεσίες: π.χ. ΕΟΔΥ, ΥΠΑΙΘΑ, Υπουργείο Πολιτικής Προστασίας, κ.λπ. για την εύρυθμη λειτουργία της σχολικής μονάδας και την ασφάλεια των μελών της.

7. Εσωτερικός Κανονισμός Λειτουργίας- ΑΝΑΤΡΟΦΟΔΟΤΗΣΗ- ΠΡΟΤΑΣΕΙΣ ΒΕΛΤΙΩΣΗΣ

Ο Κανονισμός επικαιροποιείται σε τακτά χρονικά διαστήματα, μέσω της προβλεπόμενης από τον νόμο συμμετοχικής διαδικασίας όλων των μελών της σχολικής κοινότητας, έτσι ώστε να συμπεριλαμβάνει νέες νομοθετικές ρυθμίσεις, να ανταποκρίνεται στις αλλαγές των συνθηκών λειτουργίας του Σχολείου και τις, κατά καιρούς, αποφάσεις των αρμόδιων συλλογικών οργάνων του.

Ο κοινά συμφωνημένος Κανονισμός βασίζεται στην ισχύουσα νομοθεσία και στις σύγχρονες παιδαγωγικές και διδακτικές αρχές. Η τήρηση του από τους/τις μαθητές/ριες, τους εκπαιδευτικούς και τους γονείς/κηδεμόνες με αμοιβαίο σεβασμό στον διακριτό θεσμικό ρόλο τους, ώστε να έχει πληρότητα, γενική αποδοχή και εφαρμογή, αποτελεί προϋπόθεση της εύρυθμης λειτουργίας του Σχολείου. Είναι το θεμέλιο πάνω στο οποίο μπορεί το Σχολείο να οικοδομήσει για να πετύχει τους στόχους και το όραμά του.

Θέματα που ανακύπτουν και δεν προβλέπονται από τον Κανονισμό, αντιμετωπίζονται κατά περίπτωση από τη Διευθύντρια και τον Σύλλογο Διδασκόντων/ουσών, σύμφωνα με τις αρχές της παιδαγωγικής επιστήμης και την εκπαιδευτική νομοθεσία, σε πνεύμα συνεργασίας με όλα τα μέλη της σχολικής κοινότητας. Ο εσωτερικός κανονισμός ισχύει μέχρι την έγκριση νεότερου.

Ο κανονισμός κοινοποιείται σε όλους τους γονείς/κηδεμόνες των μαθητών/ριών προς ενημέρωσή τους.

***Σεπτέμβριος 2024***

***Η Διευθύντρια***

***ΓΡΙΒΑ ΑΝΑΣΤΑΣΙΑ***